
Nr. 393, datë 18.6.2014

PËR NJË NDRYSHIM NË VENDIMIN NR. 1497, DATË 19.11.2008, TË KËSHILLIT TË MINISTRAVE, “PËR SHTYPJEN E LETRAVE ME VLERË”, TË NDRYSHUAR

Në mbështetje të nenit 100 të Kushtetutës dhe të ligjit nr. 9920, datë 19.5.2008, “Për procedurat tatimore në Republikën e Shqipërisë”, të ndryshuar, me propozimin e ministrit të Financave, Këshilli i Ministrave 

VENDOSI:

Në fund të fjalisë së pikës 2, të vendimit nr. 1497, datë 19.11.2008, të Këshillit të Ministrave, të ndryshuar, shtohen fjalët “... bileta, procesverbale, akte kontrolli, vendim për kundërvajtjen administrative, procesverbal i konstatimit të kundërvajtjes administrative, akt verifikimi, vendim dënimi, vërtetim transporti, bileta për hyrje në zonat e mbrojtura/parqe kombëtare për invalidë dhe automjete, fatura, raporte mjekësore, receta me rimbursim 100%, receta me rimbursim të pjesshëm, receta pa rimbursim, formularë vizite, formularët e procedurave mjekësore, rekomandime, kartela, libreza shëndetësore të lëshuara nga institucione shtetërore, si dhe dokumente të prodhuara e të lëshuara nga njësitë e qeverisjes vendore, të cilat përmbajnë numër serial.”. 
Ky vendim hyn në fuqi menjëherë dhe botohet në Fletoren Zyrtare.
KRYEMINISTRI
Edi Rama

VENDIM
Nr. 395, datë 18.6.2014

PËR NJË NDRYSHIM NË VENDIMIN NR. 144, DATË 20.2.2013, TË KËSHILLIT TË MINISTRAVE, “PËR PJESËMARRJEN E NJË EKIPI KËSHILLUES USHTARAK (MAT-A) TË FORCAVE TË ARMATOSURA TË REPUBLIKËS SË SHQIPËRISË NË OPERACIONIN USHTARAK “ISAF”, NË AFGANISTAN”

Në mbështetje të nenit 100 të Kushtetutës, të neneve 6, pika 5, e 7, të ligjit nr. 9363, datë 24.3.2005, “Për mënyrën dhe procedurat e vendosjes dhe kalimit të forcave ushtarake të huaja në territorin e Republikës së Shqipërisë, si dhe për dërgimin e forcave ushtarake shqiptare jashtë vendit”, të ndryshuar, dhe të pikave 6 e 11, të nenit 14, të ligjit nr. 8671, datë 26.10.2000, “Për pushtetet dhe autoritetet e komandimit e të drejtimit strategjik të Forcave të Armatosura të Republikës së Shqipërisë”, të ndryshuar, me propozimin e ministrit të Mbrojtjes, Këshilli i Ministrave
VENDOSI:

1. Shkronja “a”, e pikës 5, të vendimit nr. 144, datë 20.2.2013, të Këshillit të Ministrave, ndryshohet si më poshtë vijon:
“a) dieta për ditët e qëndrimit, në masën 12 000 (dymbëdhjetë mijë) lekë në ditë, përveç pagës mujore;”.
2. Ngarkohet ministri i Mbrojtjes për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
KRYEMINISTRI
Edi Rama

VENDIM
Nr. 396, datë 18.6.2014

PËR NJË NDRYSHIM NË VENDIMIN NR. 145, DATË 20.2.2013, TË KËSHILLIT TË MINISTRAVE, “PËR PJESËMARRJEN E FORCAVE TË ARMATOSURA TË REPUBLIKËS SË SHQIPËRISË, ME PËRFAQËSUES NË SHTABIN “EUFOR”, NË KUADËR TË OPERACIONIT USHTARAK “ALTHEA”, TË BASHKIMIT EVROPIAN, NË BOSNJË-HERCEGOVINË”

Në mbështetje të nenit 100 të Kushtetutës, të neneve 6, pika 5, e 7, të ligjit nr. 9363, datë 24.3.2005, “Për mënyrën dhe procedurat e vendosjes dhe të kalimit të forcave ushtarake të huaja në territorin e Republikës së Shqipërisë, si dhe për dërgimin e forcave ushtarake shqiptare jashtë vendit”, të ndryshuar, dhe të nenit 14, pikat 6 e 11, të ligjit nr. 8671, datë 26.10.2000, “Për pushtetet dhe autoritetet e komandimit e të drejtimit strategjik të Forcave të Armatosura të Republikës së Shqipërisë”, të ndryshuar, me propozimin e ministrit të Mbrojtjes, Këshilli i Ministrave

VENDOSI:

1. Shkronja “a”, e pikës 4, të vendimit nr. 145, datë 20.2.2013, të Këshillit të Ministrave, ndryshohet si më poshtë vijon:
“a) dieta për ditët e qëndrimit, në masën 6 000 (gjashtë mijë) lekë në ditë, përveç pagës mujore;”.
2. Ngarkohet ministri i Mbrojtjes për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
KRYEMINISTRI
Edi Rama

VENDIM
Nr. 397, datë 18.6.2014

PËR NJË NDRYSHIM NË VENDIMIN NR. 140, DATË 28.2.2013, TË KËSHILLIT TË MINISTRAVE, “PËR PJESËMARRJEN E FORCAVE TË ARMATOSURA ME PËRFAQËSUES NË EKIPIN OPERACIONAL TË ALEANCËS (TFA), TË KOMANDËS SË BASHKUAR TË KUNDËRZBULIMIT (ACCI), NË OPERACIONIN USHTARAK “KFOR”, KOSOVË”

Në mbështetje të nenit 100 të Kushtetutës, të neneve 6, pika 5, e 7, të ligjit nr. 9363, datë 24.3.2005, “Për mënyrën dhe procedurat e vendosjes dhe të kalimit të forcave ushtarake të huaja në territorin e Republikës së Shqipërisë, si dhe për dërgimin e forcave ushtarake shqiptare jashtë vendit”, të ndryshuar, dhe të nenit 14, pikat 6 e 11, të ligjit nr. 8671, datë 26.10.2000, “Për pushtetet dhe autoritetet e komandimit e të drejtimit strategjik të Forcave të Armatosura të Republikës së Shqipërisë”, të ndryshuar, me propozimin e ministrit të Mbrojtjes, Këshilli i Ministrave

VENDOSI:

1. Shkronja “a”, e pikës 4, të vendimit nr. 140, datë 28.2.2013, të Këshillit të Ministrave, të ndryshuar, ndryshohet si më poshtë vijon:
“a) dieta për ditët e qëndrimit, në masën 8 000 (tetë mijë) lekë në ditë, përveç pagës mujore;”.
2. Ngarkohet ministri i Mbrojtjes për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
KRYEMINISTRI
Edi Rama

VENDIM 
Nr. 398, datë 18.6.2014

PËR NJË NDRYSHIM NË VENDIMIN NR. 530, DATË 13.7.2010, TË KËSHILLIT TË MINISTRAVE, “PËR PJESËMARRJE NË OPERACIONIN USHTARAK “ISAF”, NË KANDAHAR, AFGANISTAN”

Në mbështetje të nenit 100 të Kushtetutës, të neneve 6, pika 5, e 7, të ligjit nr. 9363, datë 24.3.2005, “Për mënyrën dhe procedurat e vendosjes dhe të kalimit të forcave ushtarake të huaja në territorin e Republikës së Shqipërisë, si dhe për dërgimin e forcave ushtarake shqiptare jashtë vendit”, të ndryshuar, dhe të nenit 14, pikat 6 e 11, të ligjit nr. 8671, datë 26.10.2000, “Për pushtetet dhe autoritetet e komandimit e të drejtimit strategjik të Forcave të Armatosura të Republikës së Shqipërisë”, të ndryshuar, me propozimin e ministrit të Mbrojtjes, Këshilli i Ministrave

 VENDOSI:

1. Shkronja “a”, e pikës 5, të vendimit nr. 530, datë 13.7.2010, të Këshillit të Ministrave, ndryshohet si më poshtë vijon:
“a) dieta për ditët e qëndrimit, në masën 12 000 (dymbëdhjetë mijë) lekë në ditë, përveç pagës mujore;”.
2. Ngarkohet ministri i Mbrojtjes për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
KRYEMINISTRI
Edi Rama

VENDIM
Nr. 399, datë 18.6.2014

PËR NJË NDRYSHIM NË VENDIMIN NR. 197, DATË 16.3.2011, TË KËSHILLIT TË MINISTRAVE, “PËR PJESËMARRJEN E FORCAVE TË ARMATOSURA TË REPUBLIKËS SË SHQIPËRISË NË OPERACIONIN USHTARAK NDËRKOMBËTAR “KFOR”, KOSOVË”, TË NDRYSHUAR

Në mbështetje të nenit 100 të Kushtetutës, të neneve 6, pika 5, e 7, të ligjit nr. 9363, datë 24.3.2005, “Për mënyrën dhe procedurat e vendosjes dhe kalimit të forcave ushtarake të huaja në territorin e Republikës së Shqipërisë, si dhe për dërgimin e forcave ushtarake shqiptare jashtë vendit”, të ndryshuar, dhe të nenit 14, pikat 6 e 11, të ligjit nr. 8671, datë 26.10.2000, “Për pushtetet dhe autoritetet e komandimit e të drejtimit strategjik të Forcave të Armatosura të Republikës së Shqipërisë”, të ndryshuar, me propozimin e ministrit të Mbrojtjes, Këshilli i Ministrave

VENDOSI:

1. Shkronja “a”, e pikës 5, të vendimit nr. 197, datë 16.3.2011, të Këshillit të Ministrave, të ndryshuar, ndryshohet si më poshtë vijon:
“a) dieta për ditët e qëndrimit, në masën 4 000 (katër mijë) lekë në ditë, përveç pagës mujore;”.
2. Ngarkohet ministri i Mbrojtjes për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
KRYEMINISTRI
Edi Rama


VENDIM
Nr. 400, datë 18.6.2014

PËR NJË NDRYSHIM NË VENDIMIN NR. 532, DATË 7.7.2010, TË KËSHILLIT TË MINISTRAVE, “PËR PJESËMARRJE TË FORCAVE TË ARMATOSURA TË REPUBLIKËS SË SHQIPËRISË NË OPERACIONE USHTARAKE, NË SHTABE TË NDRYSHME NË AFGANISTAN”, TË NDRYSHUAR

Në mbështetje të nenit 100 të Kushtetutës, të nenit 7, të ligjit nr. 9363, datë 24.3.2005, “Për mënyrën dhe procedurat e vendosjes dhe kalimit të forcave ushtarake të huaja në territorin e Republikës së Shqipërisë, si dhe për dërgimin e forcave ushtarake shqiptare jashtë vendit”, të ndryshuar, dhe të pikës 6, të nenit 14, të ligjit nr. 8671, datë 26.10.2000, “Për pushtetet dhe autoritetet e komandimit e të drejtimit strategjik të Forcave të Armatosura të Republikës së Shqipërisë”, të ndryshuar, me propozimin e ministrit të Mbrojtjes, Këshilli i Ministrave

VENDOSI:

1. Shkronja “a”, e pikës 2, të vendimit nr. 532, datë 7.7.2010, të Këshillit të Ministrave, të ndryshuar, ndryshohet si më poshtë vijon:
“a) dieta për ditët e qëndrimit, në masën 9 000 (nëntë mijë) lekë në ditë, përveç pagës mujore;”.
2. Ngarkohet ministri i Mbrojtjes për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
KRYEMINISTRI
Edi Rama

VENDIM
Nr. 401, datë 18.6.2014

PËR PËRBËRJEN, FUNKSIONIMIN DHE MËNYRËN E SHPËRBLIMIT TË KOMISIONIT KOMBËTAR KUNDËR DHUNËS NË SPORT

Në mbështetje të nenit 100 të Kushtetutës, të nenit 50, të ligjit nr. 9376, datë 21.4.2005, “Për sportin”, të ndryshuar, me propozimin e ministrit të Arsimit dhe Sportit, Këshilli i Ministrave
 
VENDOSI:

1. Komisioni Kombëtar kundër Dhunës në Sport të kryesohet nga zëvendësministri i Arsimit dhe Sportit dhe në përbërje të ketë 5 (pesë) anëtarë dhe 1 (një) koordinator/sekretar, si më poshtë vijon:
- Drejtorin e Sporteve në Ministrinë e Arsimit dhe Sportit	anëtar;
- Drejtorin e Përgjithshëm të Policisë së Shtetit  anëtar;
- Presidentin e Komitetit Olimpik Shqiptar         anëtar;
- Sekretarin e Përgjithshëm të Federatës 
Shqiptare të Futbollit			         anëtar;
- Një gazetar sportiv			         anëtar;
- Një specialist në Drejtorinë e Sportit në
Ministrinë e Arsimit dhe Sportit     koordinator/sekretar.  
2. Komisioni Kombëtar kundër Dhunës në Sport thirret, si rregull, nga zëvendësministri i Arsimit dhe Sportit, jo më shumë se 4 (katër) herë në vit, pas njoftimit të bërë nga sekretari. Sekretari i Komisionit përgatit materialet që do të shqyrtohen dhe ua vë në dispozicion anëtarëve të Komisionit, 7 (shtatë) ditë përpara mbledhjes. Komisioni i zhvillon mbledhjet kur janë të pranishëm jo më pak se pesë veta, në të kundërt, ajo bëhet jo më vonë se dy javë nga data e njoftimit të ri.
3. Anëtarët e Komisionit Kombëtar kundër Dhunës në Sport përfitojnë, për çdo pjesëmarrje në mbledhje, një shpërblim prej 5 000 (pesë mijë) lekësh. Pagesat për shpërblimet të përballohen nga buxheti i miratuar për Ministrinë e Arsimit dhe Sportit (“Programi i sportit”).
4. Vendimi nr. 18, datë 13.1.2006, i Këshillit të Ministrave, “Për përbërjen, funksionimin dhe mënyrën e shpërblimit të Komisionit Kombëtar kundër Dhunës në Sport”, shfuqizohet.
5. Ngarkohen Ministria e Arsimit dhe Sportit dhe të gjitha institucionet, përfaqësuesit e të cilave janë përcaktuar në pikën 1, për zbatimin e këtij vendimi.
Ky vendim hyn në fuqi pas botimit në Fletoren Zyrtare.
KRYEMINISTRI
Edi Rama

VENDIM
Nr. 404, datë 18.6.2014

PËR MIRATIMIN E RREGULLORES “PËR RREGULLAT BAZË TË INSTALIMEVE RADIOLOGJIKE NË MJEKËSI”
 
Në mbështetje të nenit 100 të Kushtetutës dhe të nenit 9, të ligjit nr. 8025, datë 9.11.1995, “Për mbrojtjen nga rrezatimet jonizuese”, të ndryshuar, me propozimin e ministrit të Shëndetësisë, Këshilli i Ministrave 

 VENDOSI:

1. Miratimin e rregullores “Për rregullat bazë të instalimeve radiologjike në mjekësi”, sipas tekstit që i bashkëlidhet këtij vendimi. 
2. Ngarkohen Ministria e Shëndetësisë dhe Komisioni i Mbrojtjes nga Rrezatimet për zbatimin e këtij vendimi.
Ky vendim hyn në fuqi 6 muaj pas botimit në Fletoren Zyrtare. 
KRYEMINISTRI
Edi Rama
RREGULLORE 
MBI RREGULLAT BAZË TË INSTALIMEVE RADIOLOGJIKE NË MJEKËSI

Kjo rregullore përcakton rregullat që duhet të përmbushin pajisjet me rreze x, në instalimet radiologjike në mjekësi.
I. RREGULLAT PËR SISTEMIN GRAFI NË RADIOLOGJI
1.1 Saktësia e kilovoltazhit
Shmangia maksimale e vlerës së tensionit në dalje duhet të jetë më e vogël se 10% e vlerës së treguar nga pulti i pajisjes.
1.2 Varësia me ndryshimin e rrymës
Shmangia maksimale e vlerës së tensionit duhet të jetë më e vogël se 10% e me ndryshimin e vlerave të rrymës. 
1.3 Saktësia në përsëritjen e tensionit 
Për matje të përsëritura, shmangia e tensionit duhet të jetë më e vogël se ±5% nga vlera mesatare e tensionit.
1.4 Filtrimi i përgjithshëm
Filtrimi total për një tufë të dobishme rrezesh x duhet të jetë jo më i vogël se 2.5 mm Al ose ekuivalente të tij.
1.5 Koha e ekspozimit
Për një kohë të ekspozimit në pult, më të madhe se 100 milisekonda, koha e ekspozimit në dalje (reale) duhet të jetë brenda limitit të ±10% të vlerës së përcaktuar në pult.
1.6 Fuqia e rrezatimit në dalje 
Me një filtrim total 2.5 mm Al rrezatimi në dalje duhet të jetë më i madh se 25 Gy/mAs në distancë 1 m për vlerë të vërtetë të tensionit 80 Kv.
Rrezatimi në dalje duhet të jetë konstant brenda vlerave ±20% për ekspozime të përsëritura në kushte të njëjta (tension 80 Kv, filtrim total 2.5 mm Al).
Me ndryshimin e vlerave të rrymës, shmangia e rrezatimit në dalje duhet të jetë më e vogël se ±15%.
Në varësi të produktit kohë*rrymë, shmangia e rrezatimit në dalje duhet të jetë më e vogël se ±20%.
1.7 Përputhja e tufës së dritës me tufën e rrezeve x
Përputhja e fushës së përcaktuar me tufën e dritës me çdo anë të fushës të rrezeve x, në çdo drejtim themelor, nuk duhet të kalojë 3% të distancës nga fokusi te qendra e fushës dritore dhe shuma e shmangieve në dy drejtimet pingule nuk duhet të kalojë 4%.
1.8 Përputhja e qendrës së tufës me rreze x dhe qendrës për marrjen e imazhit
Kur aksi i tufës së rrezeve x është pingul me planin e marrjes së imazhit (test special), qendra e fushës së rrezeve x dhe qendra e marrjes së imazhit (film) duhet të përputhet brenda kufirit të 2% të distancës fokus-marrës imazhi (film).
Përputhja e kryqit dritor me qendrën e tufës së rrezeve x nuk duhet të ndryshojë më shumë se 1% të distancës fokus–film. 
Përputhja e kryqit dritor me qendrën e filmit në kasetë nuk duhet të ndryshojë më shumë se 1% të distancës fokus–film.
1.9 Ortogonaliteti i tufës së rrezeve x dhe marrësit të imazhit
Këndi ndërmjet aksit qendror të tufës së rrezeve x dhe planit të marrjes së imazhit (filmit) nuk duhet të ndryshojë më shumë se 1.5 gradë për këndin 90 gradë.
1.10 Kolimimi
Tufa e rrezeve x duhet të jetë e kolimuar në një mënyrë të tillë që fusha totale e ekspozimit për një marrës imazhi (film) në distancë fikse të mbetet brenda kufirit të zgjedhur në marrësin e imazhit (film).
Në kolimimin automatik, tufa e rrezeve x nuk duhet të ndryshojë më shumë se 2% të distancës fokus–film me anët e filmit. 
1.11 Madhësia e fokusit 
Përcaktimi i madhësisë së fokusit duhet të bëhet nëpërmjet kohës së punës së tubit si pjesë e procedurave të kontrollit teknik, që tregojnë shfaqjen e ndonjë defekti dhe pamundshmërie për të vazhduar përdorimin e tubit me rreze x. 
1.12 Poteri
Kur ekspozimi i poterit bëhet me tension 50 Kv, nuk duhet të duken defekte joreale në pamje.
Vendosja e një lamele nuk duhet të jetë e dukshme në pamjen e marrë për kohën më të shkurtër të ekspozimit që përdoret në praktikë.
1.13 Kontrolli në ekspozimin automatik
Maksimumi i ngarkesës së fokusit për grafinë duhet të jetë më i vogël se 600 mAs.
Koha e ekspozimit për një ekspozim të vetëm duhet të jetë jo më shumë se 6s.
Ndryshimi në densitetin optik të filmit, ndërmjet dy ekspozimeve, për të njëjtat vlera të kontrollit automatik të ekspozimit (KAE), njëra me kohë të shkurtër ekspozimi dhe tjetra me kohë të gjatë ekspozimi, duhet të jetë më i vogël se 0.3 të vlerës së densitetit optik.
Për një trashësi të caktuar të objektit gjatë testit, maksimumi i ndryshimit në densitetin optik të imazhit në funksion të vlerave të tensionit të tubit, që përdoren në praktikë, nuk duhet të kalojë vlerën 0.3 të vlerës së densitetit optik. 
Për një tension të caktuar gjatë testit, maksimumi i ndryshimit në densitetin optik të imazhit në funksion të trashësisë, nuk duhet të kalojë vlerën 0.3 të vlerës së densitet optik.
1.14 Rrjedhja e rrezatimit
Rrezatimi që del nga kutia e llambës, i matur në distancën 1 m nga fokusi, nuk duhet të kalojë 1 mGy/h.

2. REGJIMI SKOPI
Në këtë pjesë do të përfshihen rregullat shtesë, të cilat nuk janë parashikuar në pjesën e parë. 
2.1 Fuqia e dozës
Të paktën një nga dy kriteret e mëposhtme duhet të plotësohet për regjimin skopi.
a) Maksimumi i fuqisë së dozës në sipërfaqen e hyrjes pa poter (diametër 20 cm) të marrësit të imazhit nuk duhet të kalojë 0.8 Gy/s për një ekspozim në fantomë të përshtatshme me kontroll automatik të dozës. 
b) Për aplikime të veçanta me fuqi dozë të lartë, maksimumi i dozës nuk duhet të kalojë 1Gy/s. 
2.2 Qartësia vizuale
Qartësia vizuale e zinxhirit televiziv (përfshihet marrësi i imazhit dhe monitori) duhet të jetë 0.8 vija/mm me një madhësi fushe 30-35 cm. Për madhësi fushe 23-25 cm, vlera është 1 vijë/mm dhe për madhësi fushe 15-18 cm, vlera është 1.4 vija/mm. Në imazhin e spotit, qartësia vizuale duhet të jetë 2 vija/mm.
2.3 Kohëshënuesi
Në regjimin skopi, ekspozimi duhet të mbarojë brenda 10 minutash. Një sinjal akustik duhet të paralajmërojë të paktën 30 sekonda para përfundimit të 10-minutëshit në mënyrë që pajisja të rivendoset në kushte pune, në qoftë se ekspozimi duhet të zgjatet.
2.4 Kinematografia
Për marrësit e imazhit me një diametër 23 cm, doza e hyrjes duhet të jetë më e vogël se 0.2 Gy/kuadrat. Për një pacient tipik normal, fuqitë e dozës hyrëse janë nga 0.1-0.3 Gy/min për 25 kuadrate me 25 cm fantom.
2.5 Rrezatimi/madhësia e fushës së imazhit
Sipërfaqja e marrësit të imazhit duhet të jetë 1.15 herë më e madhe se sa madhësia e tufës rënëse. Rasti më i mirë do të ishte kur të shiheshin anët e kolimatorit në imazhin televiziv.
3. TOMOGRAFIA E KOMPJUTERIZUAR (TK)
Në këtë pjesë përcaktohen rregullat shtesë për tomografinë e kompjuterizuar.
3.1 Vlerat e numrit TK
Shmangia në vlerat e numrit TK për ujin ose ekuivalente, të indeve të buta në një pozicion fiks në fushë, duhet të jetë më e vogël se 5%.
3.2 Uniformiteti ose vazhdueshmëria e numrit TK
Shmangia standarde e numrit TK, e mesatarizuar në 500 mm², sipërfaqe me fantomë uji ose materiale ekuivalente të indeve të buta në qendër dhe në anët e saj duhet të jetë më e vogël se 1.5% e vlerës së saj bazë.
3.3 Indeksi i dozës së tomografisë së kompjuterizuar (IDTK)
Matjet IDTK për një prerje të vetme për çdo lloj filtri dhe çdo lloj trashësie nuk duhet të shmangen më shumë se 20% nga vlera e saj bazë.
3.4 Rrezatimi i trashësisë së prerjes

Për gjerësi të plotë të prerjes, gjysma e maksimumit të dozës nuk duhet të ndryshojë më shumë se 20% të vlerës bazë.
4. RADIOGRAFIA DENTARE
Në këtë pjesë përfshihen rregulla shtesë për radiografi dentare me pajisjet intraorale dhe panoramike.
4.1 Cilësia e rrezatimit
Tensioni i punës së llambës duhet të jetë të paktën 50 Kv.
4.2 Filtrimi
Për një tufë të dobishme, filtrimi total duhet të jetë të paktën 1.5 mm Al ose ekuivalente të tij për tensione të llambës deri në 70 Kv dhe 2.5 mm Al ose ekuivalente të tij për tensione të llambës më të madh se 70 Kv.
4.3 Distanca fokus–sipërfaqe (DFS)
DFS duhet të jetë të paktën 20 cm për pajisjet me tension maksimal 60 Kv dhe të paktën 10 cm për pajisjet me tension më të vogël se 60 Kv.
4.4 Madhësia e tufës
Maksimumi i diametrit të madhësisë së fushës në dalje duhet të jetë 60 mm. 
4.5 Kohëshënuesi
Gabimi në shkallën e kohëshënuesit nuk duhet të kalojë vlerën 20% të matjes. Saktësia e kohëmatësit nuk duhet të kalojë vlerën 10%. 
Doza në dalje për një llambë me tension 50-70 Kv në distancë 1m nga fokusi duhet të jetë 30-80 Gy/mAs.
Përcaktimi i rregullave për pajisjet radiologjike kryhet nga persona fizikë e juridikë të njohur nga Komisioni i Mbrojtjes nga Rrezatimet. 
Personat fizikë dhe juridikë, që kanë në përdorim pajisje radiologjike, janë të detyruar të kalojnë në proces kontrolli teknik këto pajisje, sipas standardeve të kësaj rregulloreje, jo më pak se një herë në tre vjet.

VENDIM
Nr. 406, datë 18.6.2014

PËR SHTRIRJEN E MBIKËQYRJES ELEKTRONIKE NË TË GJITHË TERRITORIN E REPUBLIKËS SË SHQIPËRISË

Në mbështetje të nenit 100 të Kushtetutës dhe të neneve 20, pika 2, e 21, pika 1, të ligjit nr. 10494, datë 22.12.2011, “Për mbikëqyrjen elektronike të personave, të cilëve u kufizohet lëvizja me vendim gjyqësor”, me propozimin e ministrit të Drejtësisë, Këshilli i Ministrave

VENDOSI:

1. Fillimin e zbatimit të mbikëqyrjes elektronike të personave, të cilëve u kufizohet lëvizja me vendim gjyqësor, në kuptim të pikës 2, të nenit 20, të ligjit nr. 10494, datë 22.12.2011, “Për mbikëqyrjen elektronike të personave, të cilëve u kufizohet lëvizja me vendim gjyqësor”. 
2. Mbikëqyrja elektronike e personave, të cilëve u kufizohet lëvizja me vendim gjyqësor, të parashikuar në nenin 4, të ligjit nr. 10494, datë 22.12.2011, shtrihet në të gjithë territorin e Republikës së Shqipërisë dhe realizohet nga të gjitha gjykatat sipas parashikimeve të këtij ligji.
3. Ngarkohen Ministria e Drejtësisë dhe Drejtoria e Përgjithshme e Shërbimit të Provës për ndjekjen e zbatimit të këtij vendimi.
Ky vendim hyn në fuqi pas botimit në Fletoren Zyrtare.
KRYEMINISTRI
Edi Rama

 VENDIM

Nr. 407, datë 18.6.2014

PËR NJË SHTESË DHE NDRYSHIM NË VENDIMIN NR. 840, DATË 17.12.2004, TË KËSHILLIT TË MINISTRAVE, “PËR VEPRIMTARINË E DREJTORISË SË SHËRBIMIT TË TRUPIT DIPLOMATIK”

Në mbështetje të nenit 100 të Kushtetutës dhe të nenit 33, të ligjit nr. 7582, datë 13.7.1992, “Për ndërmarrjet shtetërore”, me propozimin e ministrit të Punëve të Jashtme, Këshilli i Ministrave
 
VENDOSI:

Në vendimin nr. 840, datë 17.12.2004, të Këshillit të Ministrave, bëhen shtesa dhe ndryshimi, si më poshtë vijon:
1. Pas shkronjës “b”, të pikës 2, shtohet shkronja “c” me këtë përmbajtje:
“c) Mirëmbajtja e godinës, ambienteve të brendshme dhe të jashtme të Ministrisë së Punëve të Jashtme, si dhe përmirësimi i inventarit material të kësaj ministrie.”.
2. Pika 4 ndryshohet si më poshtë vijon:
“4. Për të krijuar, garantuar dhe përmirësuar kushtet e veprimtarisë së Shërbimit të Jashtëm të Republikës së Shqipërisë, të Ministrisë së Punëve të Jashtme, Trupit Diplomatik të akredituar në Republikën e Shqipërisë, si dhe përfaqësive diplomatike të Republikës së Shqipërisë në shtetet e tjera apo pranë organizatave ndërkombëtare, DSHTD-ja përdor burimet e veta financiare. Gjithashtu, DSHTD-ja përballon me fondet e saj, tërësisht apo pjesërisht, shpenzimet për ndërtimin apo blerjen e objekteve të reja, pronë e shtetit shqiptar, të cilat shërbejnë për ushtrimin e veprimtarisë së përfaqësive diplomatike të Republikës së Shqipërisë.”. 
Ky vendim hyn në fuqi pas botimit në Fletoren Zyrtare.
KRYEMINISTRI
Edi Rama

Kërkesë

Shtetasit Liljana Dushku dhe Artan Elmazi, e bija dhe i biri Sejfullait dhe e Zyrasë, lindur dhe banues në Kamzë, Tiranë, kërkojnë, pranë Gjykatës së Rrethit Gjyqësor Tiranë, shpalljen të zhdukur të motrës së tyre, shtetases Mirushe Elmazi, e datëlindjes 23.2.1964.

Kërkues
Liljana Dushku
Artan Elmazi

